मंगलवार को जारी किए बयान में उन्होंने आरोप लगाया कि भाजपा घोर गरीब, मजदूर, किसान, दलित व पिछड़ा वर्ग विरोधी है। इन वर्गो के हितों की बात करने से पहले भाजपा नेताओं को अपने गिरेबां में झांकना चाहिए। उनका कहना है कि भाजपा दलितों और पिछड़े वर्ग को मौलिक अधिकारों और आरक्षण संवैधानिक अधिकार से भी वंचित रखने की साजिश रच रही है। आरक्षण को निष्प्रभावी बनाने के साथ बड़े पूंजीपतियों की निजी कंपनियों को लाभ पहुंचाया जा रहा है।